CELEX: 62013CN0285
Language: et
Date: 2013-05-24 00:00:00
Title: Kohtuasi C-285/13: Bimbo, SA 24. mail 2013 esitatud apellatsioonkaebus Üldkohtu (esimene koda) 20. märtsi 2013 . aasta otsuse peale kohtuasjas T-277/12: Bimbo, SA versus Siseturu Ühtlustamise Amet (kaubamärgid ja tööstusdisainilahendused)

31.8.2013   
            
            
               ET
            
            
               Euroopa Liidu Teataja
            
            
               C 252/13
            
         Bimbo, SA 24. mail 2013 esitatud apellatsioonkaebus Üldkohtu (esimene koda) 20. märtsi 2013. aasta otsuse peale kohtuasjas T-277/12: Bimbo, SA versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-285/13)
   2013/C 252/21
   Kohtumenetluse keel: inglise
   
      Pooled
   
   
      Apellant: Bimbo, SA (esindaja: advokaat N. Fernández Fernández–Pacheco)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Café do Brasil SpA
   
      Apellandi nõuded
   
   Apellant palub Euroopa Kohtul:
   
               —
            
            
               Esimese võimalusena tühistada osaliselt 20. märtsi 2013. aasta kohtuotsus, millega keelduti registreerimast ühenduse kaubamärki nr 3.478.311 „Caffé KIMBO & design” klassi 30 kuuluvate järgmiste kaupade jaoks: „Kohv, tee, kakao, suhkur, riis, tapiokk, saago, kohvi aseained; jahu, maiustused, jää; mesi, siirup; pärm, küpsetuspulber; sool, sinep; äädikakastmed (maitsekastmed); maitseained; jää”, ning jätta kõnealune kohtuotsus muutmata osas, milles ühenduse kaubamärgi taotlus nr 3.478.311 „Caffé KIMBO & design” lükati tagasi „teraviljatoodete, leiva ja küpsetiste” suhtes.
            
         
               —
            
            
               Teise võimalusena tühistada osaliselt Üldkohtu 20. märtsi 2013. aasta kohtuotsus, millega keelduti registreerimast ühenduse kaubamärki nr 3.478.311 „Caffé KIMBO & design” klassi 30 kuuluvate järgmiste kaupade jaoks: „jahu, maiustused, jää, pärm ja küpsetuspulber”, ning jätta kõnealune kohtuotsus muutmata osas, milles ühenduse kaubamärgi taotlus nr 3.478.311 „Caffé KIMBO & design” lükati tagasi „teraviljatoodete, leiva ja küpsetiste” suhtes.
            
         
               —
            
            
               Mõista kohtukulud välja vastustajatelt.
            
         
      Väited ja peamised argumendid
   
   Käesoleva apellatsioonkaebuse põhjendused on järgmised:
   
               —
            
            
               määruse (EÜ) nr 2868/95 (1) eeskiri 19.
               Ühenduse kaubamärgi taotluse nr 3.478.311 „Caffé KIMBO & Design” ja varasema Hispaania registreeringu nr 291.655 „BIMBO” — mis mõlemad hõlmavad klassi 30 kuuluvaid kaupu — segiajamise tõenäosuse hindamisel võeti varasemat kaubamärki arvesse mitte registreeritud kaubamärgina, vaid üldtuntud kaubamärgina.
               Apellant tõendas nõuetekohaselt varasemat registreeringut, mis kehtis ja kehtib siiani, vaatamata asjaolule, et ei esitatud ühtegi dokumenti uue taotluse esitamise kohta.
            
         
               3.2.
            
            
               
                           —
                        
                        
                           määruse (EÜ) nr 207/2009 (2) artikli 8 lõiked 2, 4 ja 5. Pariisi konventsiooni artikkel 6 bis.
                           Ühenduse kaubamärgi taotluse nr 3.478.311 „Caffé KIMBO & Design” ja varasema Hispaania registreeringu nr 291.655 „BIMBO” — mis mõlemad hõlmavad klassi 30 kuuluvaid kaupu — segiajamise tõenäosuse hindamisel võeti varasemat kaubamärki arvesse mitte maineka kaubamärgina, vaid üldtuntud kaubamärgina.
                           Apellant tõendas, et BIMBO on mainekas kaubamärk, viidates Üldkohtu 14. detsembri 2012. aasta otsusele kohtuasjas T-357/11, milles leiti, et BIMBO on mainekas kaubamärk.
                           Nii üldtuntud kui ka maineka kaubamärgina ilmneb kaupade võrdlemisel suur segiajamise tõenäosus, mida ei võetud arvesse, kuna Üldkohus pidas neid piisavalt erinevateks, et välistada sama laadi, päritolu, otstarbe ja turustuskanalitega kaupade segiajamine.
                           Täpsema võrdlemise tulemusel oleks pidanud ilmnema, et esineb suur segiajamise tõenäosus, ning seetõttu oleks tulnud kaubamärgi registreerimisest keelduda kõigi klassi 30 kuuluvate kaupade suhtes, sealhulgas ilmselgelt ka „jahu, maiustuste, jää, pärmi ja küpsetuspulbri” suhtes.
                           Nii üldtuntud kui ka maineka kaubamärgina ilmneb tähiste võrdlemisel suur segiajamise tõenäosus. BIMBO kui kaubamärgi tuntus on 92 % ja turuosa 60 %, mistõttu väärib see erilist kaitset. Seetõttu oleks ühenduse kaubamärgi taotlus nr 3.478.311 „Caffé KIMBO & Design” tulnud klassi 30 kuuluvate kaupade osas täielikult tagasi lükata.
                           Ühenduse kaubamärgi nr 3.478.311 „Caffé KIMBO & Design” registreerimine kasutab ära kaubamärgi eristusvõimet või mainet ning kahjustab seda.
                        
                     
         
      (1)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) nr 40/94 ühenduse kaubamärgi kohta (EÜT L 303, lk 1; ELT eriväljaanne 17/01, lk 189).
   
      (2)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (EÜT L 78, lk 1).